***33. РЕПУБЛИЧКО ТАКМИЧЕЊЕ ИЗ СОЛФЕЂА И ТЕОРЕТСКИХ МУЗИЧКИХ ПРЕДМЕТА***

**ТАКМИЧЕЊЕ ИЗ ХАРМОНИЈЕ, МУЗИЧКИХ ОБЛИКА И КОНТРАПУНКТА**

**ПРОПОЗИЦИЈЕ РЕПУБЛИЧКОГ ТАКМИЧЕЊА ИЗ ХАРМОНИЈЕ, МУЗИЧКИХ ОБЛИКА** **И КОНТРАПУНКТА**

***ХАРМОНИЈА:***

**Iа КАТЕГОРИЈА – I РАЗРЕД СМШ (Увод у хармонију)**

**1. Тонски систем**

Могући задаци:

* препознавање и писање тонова у виолинском и бас кључу;
* записивање предзнака за дате тонове;
* записивање истозвучних (енхармонски једнаких) тонова;
* писање дијатонских и хроматских степена и полустепена према задатом тону (навише/наниже).

**2. Интервали**

Могући задаци:

* изградња основних и одговарајућих сложених интервала од задатог тона (нпр. секунда-нона);
* препознавање интервала (до дециме);
* ланчана изградња интервала – од задатог тона до двоструког предзнака навише и наниже (нпр. велике терце ↑ од тона *c: c-e-gis-his-disis*);
* записивање обртаја интервала уз одређивање величине и врсте;
* промена врсте интервала стављањем одговарајућег предзнака (нпр. мала терца *a –c* у велику терцу *а-cis/as –c)*;
* разрешење прекомерне кварте и умањене квинте;
* анализа интервала у датој мелодији.

**3. Лествице**

Могући задаци:

* дијатонске дурске и молске лествице – изградња и препознавање лествичних низова;
* препознавање лествица на основу сталних предзнака;
* дописивање предзнака у лествичним низовима;
* изградња и многостраност тетрахорада;
* одређивање лествичне основе датих мелодија.

**4. Акорди**

Могући задаци:

* изградња и препознавање дијатонских квинтакорада и обртаја;
* изградња квинтакорада на главним ступњевима;
* изградња и одређивање врсте лествичних квинтакорада;
* многостраност квинтакорада:
* доминантни септакорд и обртаји у тоналитету – изградња и препознавање.

Такмичење за ову категорију је у форми писменог текста. Тип задатака одређује аутор(ка) теста.

**Iб КАТЕГОРИЈА – II РАЗРЕД СМШ**

* Хармонизација сопрана: 8 тактова; 6/8 или 4/4 такт; облик реченице или периода; дијатонска хармонија закључно с доминантним септакордом
* Хармонска анализа: одломак из клавирске композиције класичног периода или раних романтичара

**Iв КАТЕГОРИЈА – III РАЗРЕД СМШ**

* Хармонизација сопрана: 8 тактова; 6/8 или 4/4 такт; облик реченице или периода; дијатонска хармонија с применом главних септакорада и ванакордских тонова; дијатонска модулација
* Хармонска анализа: одломак из клавирске композиције класичног периода или раних романтичара

**Iг КАТЕГОРИЈА – IV РАЗРЕД СМШ**

* Хармонизација сопрана: 12 тактова; 6/8 или 4/4 такт; облик реченице или периода; дијатонска и алтерована хармонија; дијатонска и хроматска модулација
* Хармонска анализа: одломак из клавирске композиције класичара или раних романтичара

***МУЗИЧКИ ОБЛИЦИ:***

**IIб КАТЕГОРИЈА – II РАЗРЕД СМШ**

* Анализа: мала песма (клавирска композиција, обавезан шематски приказ), с јасном назнаком структуре, тоналитета с каденцама и мотива
* Кратак коментар анализиране композиције, читко написан

**IIв КАТЕГОРИЈА – III РАЗРЕД СМШ**

* Анализа: сложена троделна песма (клавирска композиција, обавезан шематски приказ), с јасном назнаком структуре, тоналитета с каденцама и мотива
* Кратак коментар анализиране композиције, читко написан

**IIг КАТЕГОРИЈА – IV РАЗРЕД СМШ**

* Анализа: сонатни облик (клавирска композиција, обавезан шематски приказ), с јасном назнаком структуре, тоналитета с каденцама, и мотива
* Кратак коментар анализиране композиције, читко написан

***КОНТРАПУНКТ:***

**IIIг КАТЕГОРИЈА – IV РАЗРЕД СМШ**

* Израда краћег трогласног става (до 11 тактова), с имитацијом, текстом и завршном каденцом. Став треба да има карактеристике почетног одсека ренесансног трогласног мотета. Имитација – тонална и реална. Текст – задата фраза на латинском језику.
* Израда кратких задатих примера – третман дисонанци у трогласу, у свим гласовим, стандардни и посебни типови (нота камбијата, напуштена скретница, описна разрешења, паразитска дисонанца и сл.); изградња и препознавање модуса (аутентичних, плагалних и транспонованих), с означавањем карактеристичних тонова (тонус финалис, диминанта) и интервала; примена посебних врста имитација – задата тема, одговор у аугментацији, диминуцији, инверзији и сл.
* Анализа краћег одломка трогласног ренесансног мотета – модуси, каденце, трајање теме, врста имитације (природна/вештачка, строга/слободна, тонална/реална), третман дисонанци, неочекивана решења.

**ТРАЈАЊЕ ПИСМЕНИХ ПРОВЕРА:**

* Iа категорија – један сат
* Iб, Iв, IIб и IIв категорија – два сата
* Iг, IIг и IIIг категорија – три сата

**БОДОВАЊЕ:**

Iа категорија:

* тест – 100 бодова

Iб, Iв и Iг категорија:

* хармонски задатак – 60 бодова
* хармонска анализа – 40 бодова

IIб, IIв и IIг категорија:

* анализа облика – 80 бодова
* коментар – 20 бодова

IVг категорија:

* израда трогласног става – 40 бодова
* израда кратких задатих примера – 30 бодова
* анализа мотета – 30 бодова